Αθήνα 5 Μαΐου 2021

Το **Εθνικό Ίδρυμα Ερευνών** σε συνεργασία με το **Netherlands Cancer Institute**, διοργανώνει το πρώτο “**Regional Structural Biology Meeting for Balkans and South East Mediterranean area**” στο πλαίσιο του ερευνητικού έργου **iNEXT-Discovery** (<https://inext-discovery.eu>) το οποίο χρηματοδοτείται από την Ευρωπαϊκή Ένωση.

Το **iNEXT-Discovery** είναι ένα ερευνητικό έργο τετραετούς διάρκειας για την προαγωγή και την αξιοποίηση της Δομικής Βιολογίας στην έρευνα στην Ευρώπη. Στο έργο συμμετέχουν περισσότερες από 25 ακαδημαϊκές ερευνητικές ομάδες, οι οποίες θέτουν τις υποδομές και την τεχνογνωσία τους στη διάθεση της επιστημονικής κοινότητας. Η πρόσβαση στις προηγμένες υποδομές Δομικής Βιολογίας δίδεται κατόπιν αξιολόγησης, με κριτήρια την επιστημονική αριστεία και την καινοτομία.

Στόχος του iNEXT-Discovery είναι η προσέλκυση ερευνητών που προέρχονται από τους τομείς της υγείας, της βιοτεχνολογίας, των βιοϋλικών και των τροφίμων και δεν έχουν προηγούμενη εμπειρία στη Δομική Βιολογία, να αξιοποιήσουν τις προσφερόμενες υπηρεσίες. Ειδικότερα για όσους επιθυμούν να εντρυφήσουν στην έρευνα που αφορά στη Δομική Βιολογία, προσφέρεται πρακτική εκπαίδευση, καθώς και ερευνητικές επισκέψεις στις εγκαταστάσεις που διαθέτει το iNEXT-Discovery. Πέρα από την πρόσβαση σε ερευνητικές υποδομές Δομικής Βιολογίας, στο πλαίσιο του έργου, διοργανώνονται εκπαιδευτικές δράσεις, workshops και διατίθενται ενημερωτικά διαδικτυακά σεμινάρια και οπτικοακουστικό υλικό. Επιστήμονες από τον ακαδημαϊκό/ερευνητικό χώρο και τη βιομηχανία ακόμα και αν προέρχονται από μη Ευρωπαϊκές χώρες, μπορούν να υποβάλουν αίτημα για να χρησιμοποιήσουν τις ευκαιρίες δικτύωσης και πρόσβασης στις υποδομές προκειμένου να προωθήσουν τις ερευνητικές τους δραστηριότητες.

Οι ερευνητικές ομάδες που δραστηριοποιούνται στο πεδίο των Επιστημών Zωής, από την ευρύτερη Ευρώπη, τη Βαλτική και την περιοχή των Βαλκανίων δεν έχουν συμμετάσχει ενεργά ως χρήστες σε παρόμοια έργα στο παρελθόν. Ωστόσο, οι περιοχές αυτές παρουσιάζουν πολύ ισχυρά επιστημονικά ερευνητικά προγράμματα και για αυτόν τον λόγο, δύνανται σταδιακά να ωφεληθούν κάνοντας χρήση υψηλού επιπέδου υπηρεσιών και συμμετέχοντας σε συζητήσεις που διευρύνονται σε όλη την Ευρώπη. Στόχος του έργου είναι η ανάπτυξη μιας περιεκτικής εικόνας για τη χρήσης της Δομικής Βιολογίας στις Επιστήμες Ζωής και τη Χημεία. Αυτή η εικόνα μπορεί να χρησιμοποιηθεί στη μορφοποίηση του τρέχοντος και του μελλοντικού Ευρωπαϊκού Χώρου Έρευνας.

Σας προσκαλούμε στο πρώτο “Regional Structural Biology Meeting for Balkans and South East Mediterranean area” το απόγευμα της 14ης Μαΐου 2021. Η διαδικτυακή συνάντηση θα περιλαμβάνει, συμμετέχοντες από τον χώρο της επιστήμης και της πολιτικής αλλά και από φορείς που ασχολούνται με τη διαχείριση των ερευνητικών έργων, προκειμένου να ενημερωθούν για τις ερευνητικές ευκαιρίες που προσφέρονται στο πλαίσιο του iNEXT-Discovery και πέρα από αυτό.

Η εκδήλωση θα αποτελέσει σημείο αναφοράς για τη συγκρότηση ενός κειμένου που θα εκφράζει τις απόψεις των ενδιαφερομένων μερών, το οποίο και θα αξιοποιηθεί για περαιτέρω συζήτηση στη συνέχεια, με φυσική παρουσία, κατά τη διάρκεια του έργου. Απώτερος στόχος είναι η δημιουργία μιας ανοικτής πλατφόρμας για συζητήσεις και ανταλλαγή απόψεων.

**Περισσότερες πληροφορίες**: <https://inext-discovery.eu/events/first-regional-structural-biology-meeting-balkans-and-the-south-east-mediterranean/>

**Για εγγραφές**: <https://zoom.us/meeting/register/tJAsd-GhpzgjE9db7CXW_hlcqIAB88t4Crzc>

**Σχετικά αρχεία**: Πρόσκληση και Πρόγραμμα